ಕಂಪಿಲಿದೇವ

ಕಂಪಿಲಿದೇವನು ಕಂಪಿಲಿ ಸಾಮ್ರಾಜ್ಯದ ಎರಡನೆಯ ಮತ್ತು ಕೊನೆಯ ಅಲ್ಪಾವಧಿಯ ರಾಜನಾಗಿದ್ದನು. ಅವನ ಮಗ, ರಾಜಕುಮಾರ ಕುಮಾರ ರಾಮನು ವಾರಂಗಲ್‌ನ ಕಾಕತೀಯ ರಾಜವಂಶ, ಹೊಯ್ಸಳ ಸಾಮ್ರಾಜ್ಯ ಮತ್ತು ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ವಿರುದ್ಧ ಯುದ್ಧಗಳನ್ನು ಮಾಡಲು ತನ್ನ ತಂದೆಗೆ ನಿರಂತರ ಸಹಾಯ ಮಾಡಿದನು. ಕಂಪಿಲಿದೇವ ಮತ್ತು ಅವನ ಮಗ ಕುಮಾರ ರಾಮ ಮಹಮ್ಮದ್ ಬಿನ್ ತುಘಲಕ್‌ನ ಬೃಹತ್ ಪಡೆಗಳೊಂದಿಗೆ ಹೋರಾಡಿ ಮಡಿದರು.   

 ಆಳ್ವಿಕೆ 
ಕಂಪಿಲಿದೇವ ತನ್ನ ತಂದೆ ಮೂರನೇ ಸಿಂಗೇಯ ನಾಯಕನ (ಕ್ರಿ.ಶ. ೧೨೮೦-೧೩೦೦) ನಂತರ ಕ್ರಿ.ಶ ೧೩೦೦ ರಲ್ಲಿ ಉತ್ತರಾಧಿಕಾರಿಯಾದನು. ಅವನು ದೆಹಲಿ ಸುಲ್ತಾನರ ಜೊತೆ ಗಡಿ  ವಿವಾದದಲ್ಲಿದ್ದನು. ಸಮರ್ಥ ಸೇನಾ ನಾಯಕನಾಗಿದ್ದ ಅವನ ಮಗ ರಾಜಕುಮಾರ ಕುಮಾರ ರಾಮ, ವಾರಂಗಲ್‌ನ ಕಾಕತೀಯ ರಾಜವಂಶ, ಹೊಯ್ಸಳ ಸಾಮ್ರಾಜ್ಯ ಮತ್ತು ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ವಿರುದ್ಧ ತನ್ನ ತಂದೆಗೆ ನಿರಂತರ ಯುದ್ಧಗಳನ್ನು ನಡೆಸಲು ಸಹಾಯ ಮಾಡಿದನು. ಅವರು ಪ್ರಬಲವಾಗಿ ದೆಹಲಿ ಸುಲ್ತಾನರನ್ನು ವಿರೋಧಿಸಿದ ಯಶಸ್ವಿ ಮತ್ತು ಧೈರ್ಯಶಾಲಿ ಆಡಳಿತಗಾರಲ್ಲಿ ಪ್ರಮುಖರಾಗಿದ್ದಾರೆ. 

Burton Stein (1989). The New Cambridge History of India: Vijayanagara. Cambridge University Press. pp. 18–19. ISBN 978-0-521-26693-2.

 ಮರಣ 
ಕ್ರಿ.ಶ ೧೩೨೭/೧೩೨೮ ರಲ್ಲಿ, ಉತ್ತರ ಭಾರತದಿಂದ ಮುಹಮ್ಮದ್ ಬಿನ್ ತುಘಲಕ್‌ನ ಬೃಹತ್ ಸೈನ್ಯಗಳು ಕಂಪಿಲಿದೇವ ಸಾಮ್ರಾಜ್ಯದ ಮೇಲೆ ದಾಳಿ ಮಾಡಿತು, ಅಂದರೆ ಕಂಪಿಲಿ ಸಾಮ್ರಾಜ್ಯವು ಭರತಖಂಡದ ಕೊನೆಯ ಸ್ವತಂತ್ರ ಹಿಂದೂ ಸಾಮ್ರಾಜ್ಯಗಳಲ್ಲಿ ಒಂದಾಗಿತ್ತು. ಒಂದು ನಿರ್ದಿಷ್ಟ ಸೋಲನ್ನು ಎದುರಿಸಿದಾಗ ರಾಜಮನೆತನದ ಮಹಿಳೆಯರು ಜೌಹರ್ ಮಾಡಿದರು. Mary Storm (2015). Head and Heart: Valour and Self-Sacrifice in the Art of India. Taylor & Francis. p. 311. ISBN 978-1-317-32556-7.  ಕಂಪಿಲಿದೇವ ಮತ್ತು ಅವನ ಮಗ, ಕುಮಾರ ರಾಮ, ಯುದ್ಧಭೂಮಿಯಲ್ಲಿ ಧೈರ್ಯದಿಂದ ಹೋರಾಡುತ್ತಿರುವಾಗ ಮರಣಹೊಂದಿದರು. ಅವರ ಧೈರ್ಯ ಮತ್ತು ಶೌರ್ಯಕ್ಕಾಗಿ ಇಂದು ಸ್ಮರಣೀಯರಾಗಿದ್ದಾರೆ. ಇದಾದ ನಂತರ ಶೀಘ್ರದಲ್ಲೇ ಕಂಪಿಲಿದೇವನ ಮೊಮ್ಮಕ್ಕಳು (ಮಗಳಾದ ಮಾರವ್ವನಾಯಕಿತಿ ಹಾಗೂ ಕುರುಗೋಡು ಭಾವಸಂಗಮನ ಮಕ್ಕಳು) ಆದಂತಹ ಹರಿಹರ ಮತ್ತು ಬುಕ್ಕರು  ವಿಜಯನಗರ ಸಾಮ್ರಾಜ್ಯವನ್ನು  ಸ್ಥಾಪಿಸಿದರು.

 ಉಲ್ಲೇಖಗಳು 
Burton Stein (1989). The New Cambridge History of India: Vijayanagara. Cambridge University Press. pp. 18–19. ISBN 978-0-521-26693-2. 

ವರ್ಗ:ಕರ್ನಾಟಕದ ಇತಿಹಾಸ